**5A. Gaisa kuģu lidotspējas uzturēšanas vadības organizācijas**

**(CAMO daļa)**

BRĪVA LAPPUSE

## 5A.1. Nodaļa- Rokasgrāmatas nodaļas mērķis un apjoms

Šī lidotspējas rokasgrāmatas nodaļa nosaka tos principus un procedūras kādas pielieto Valsts aģentūra “Civilās aviācijas aģentūra” veicot organizāciju apstiprināšanu atbilstoši Eiropas Komisijas Regulas 1321/2014 Vc pielikuma (CAMO daļa) prasībām, kā arī veicot šādu organizāciju darbības uzraudzību.

Gaisa pārvadātāju, kas licencēti atbilstoši regulas 1008/2008 prasībām, gadījumos, CAMO daļas apstiprinājums ir daļa no gaisa kuģa ekspluatanta apliecības (AOC).

## 5A.1.1. Nodaļa- Definīcijas un saīsinājumi

CAA- Valsts aģentūra „Civilās aviācijas aģentūra”

TAO- gaisa kuģu tehniskās apkopes organizācija

TA- gaisa kuģu tehniskā apkope

EASA- Eiropas aviācijas drošības aģentūra

ICAO- starptautiskā civilās aviācijas organizācija

AMC- pielietojamie atbilstības līdzekļi

AltAMC- alternatīvie līdzekļi atbilstības panākšanai

GM- skaidrojošais materiāls

LR- Latvijas Republika

SM- Satiksmes ministrija

CAMO- lidotspējas uzturēšanas vadības organizācija

CAME- lidotspējas uzturēšanas vadības organizācijas pašraksturojums

MPD – tehniskās apkopes plānošanas dokuments

MRB – tehniskās apkopes pārskata padome (Maintenance Review Board)

CPCP – korozijas novēršanas kontroles programma

AOC- gaisa kuģu ekspluatanta apliecība (Air Operator Certificate- ICAO, EASA)

Part M- regulas 1321/2014 I pielikums

Part ML- regulas 1321/2014 Vb pielikums

Part 145- regulas 1321/2014 II pielikums

Part T- regulas 1321/2014 Va pielikums

Part CAMO- regulas 1321/2014 Vc pielikums

Part CAO- regulas 1321/2014 Vd pielikums

EMPIC- elektroniskā datu sistēma, kas tiek izmantota sertifikācijas un uzraudzības veikšanai

## 5A.1.2. Nodaļa- Atsauces

Šis lidotspējas inspektora rokasgrāmatas sējums ir izstrādāts pamatojoties uz sekojošu normatīvo dokumentu un informatīvo materiālu pamata:

1. Parlamenta un Padomes regula 2018/1139;

2. LR likums “Par aviāciju”;

3. Komisijas regula 1321/2014, ar labojumiem;

4. Komisijas regula 965/2012, ar labojumiem;

5. ICAO Doc. 8335;

6. ICAO Doc. 9760;

7. ICAO Doc. 9642;

8. EASA AMC un GM;

## 5A.1.3. Vispārējā atbildība.

Visām šajā procesā iesaistītajām personām jāievēro šajā sējumā norādītas procedūras.

LR CAA direktoram ir vispārēja atbildība par gaisa kuģu lidojumderīguma uzturēšanas organizāciju, kā arī gaisa kuģu ekspluatantu apliecību (AOC) izsniegšanu. CAA direktors ir atbildīgs par to, lai CAA rīcībā būtu atbilstoši kvalificēti un šī uzdevuma veikšanai sagatavoti speciālisti un visi nepieciešamie materiāli tehniskie resursi.

CAA lietvedība ir atbildīga par administratīvām procedūrām, kas saistītas ar nepieciešamo dokumentu plūsmas nodrošināšanu. CAA personāla nodaļa ir atbildīga par personāla kvalifikācijas un tās uzturēšanas nodrošināšanu.

CAA lidotspējas daļas vadītājs ir atbildīgs par attiecīgi kvalificētu un sagatavotu inspektoru nozīmēšanu šīs darbības veikšanai, kā arī gaisa kuģu lidotspējas uzturēšanas vadības organizāciju sertifikātu parakstīšanu, kā arī citu, ar saistīto dokumentu apstiprināšanu, ja to, atbilstoši savam amata aprakstam, neveic cita attiecīgi akreditēta persona. Atbild par EASA Form 13 (F13 CAMO) kvalitātes auditu, ja organizācijas novērtēšanu veic gaisa kuģu tehniskās apkopes uzraudzības nodaļas vadītājs.

CAA lidotspējas daļas gaisa kuģu tehniskās apkopes uzraudzības nodaļas vadītājs ir atbildīgs par gaisa kuģu lidotspējas uzturēšanas vadības organizāciju apstiprināšanas un uzraudzības procedūru un ar to saistītās lietvedības funkcijas nodrošināšanu, kā arī par dokumentācijas plūsmas nodrošināšanu daļas ietvaros un savlaicīgu izskatīto dokumentu un apstiprinājuma vēstuli nodošanu citām CAA struktūrvienībām. Nodaļas vadītājs ir atbildīgs par tās gaisa kuģu lidojumderīguma uzturēšanas vadības organizāciju saistītās dokumentācijas apstiprināšanu, kas noteikta viņa amata aprakstā un, kuru izpildei viņš ir akreditēts. Nodaļas vadītājs veic arī lidotspējas inspektora funkcijas. Atbild par EASA Form 13 (F13 CAMO) kvalitātes auditu, ja organizācijas novērtēšanu neveic pats personīgi.

CAA lidotspējas inspektors (atbildīgais inspektors) ir atbildīgs par atbilstības tehnisko novērtējumu. Viņš ir atbildīgs par iesniegtās dokumentācijas objektīvu izvērtēšanu, inspekcijas (audita) veikšanu, kā arī par izdarīto tehnisko atzinumu par gaisa kuģu lidotspējas uzturēšanas vadības organizāciju atbilstību vai neatbilstību regulas 1321/2014 Vc pielikuma (Part CAMO) prasībām.

CAA gaisa kuģu lietvedības un reģistrācijas inspektors ir atbildīgs par gaisa kuģu lidojumderīguma uzturēšanas vadības organizāciju lietvedības uzturēšanu, kontrolējot savlaicīgu datu ievadīšanu EMPIC sistēmā. Atbild par savlaicīgu EMPIC sistēmas pielāgošanu, mainoties regulējošiem dokumentiem.

CAA IT nodaļa atbild par EMPIC sistēmas vispārējo uzturēšanu, attiecīgu veidlapu un standarta vēstuļu paraugu ievadīšanu EMPIC sistēmā.

CAA gaisa kuģu ekspluatācijas daļas vadītājs ir vispārēji atbildīgs par gaisa kuģu ekspluatantu apliecību izsniegšanu, darbības termiņa pagarināšanu un citām ar AOC saistītām darbībām. Viņš atbild par to, lai ekspluatantu apliecības tiktu izsniegtas (kā arī citas darbības izdarītas) tikai tad, ja veiktas visas nepieciešamās darbības. Viņš koordinē visu CAA struktūrvienību darbību jautājumos, kas saistīti ar gaisa kuģu ekspluatantu apliecību īpašnieku darbību.

## 5A.2 Procedūras

## 5A.2.1. Vispārējās papildus administratīvās procedūras

1. Šīs procedūras tiek piemērotas kā papildinājums procedūrām, kas saistītas ar organizācijas tehnisko aspektu izvērtēšanu, atbilstoši regulas 1321/2014 I pielikumā noteiktajiem nosacījumiem.
2. Šīs procedūras tiek pielietas, izvērtējot atsevišķus regulas punktus gan sākotnējās apstiprināšanas, gan uzraudzības laikā, kā arī izvērtējot izmaiņas organizācijas darbībā vai dokumentācijā, ja tie ir saistīti ar attiecīgajiem zemāk norādītajiem punktiem.
3. Šīs procedūras neizvirza nekādas papildus prasības, bet to mērķis ir nodrošināt, ka organizācija ievēro regulas nosacījumos, vienlaicīgi ievērojot arī citus, ar uzņēmējdarbību saistītos, normatīvos dokumentus.
4. Šīs procedūras mērķis nav izvērtēt organizācijas darbību atbilstoši citiem normatīvajiem aktiem, bet gan nodrošināt, ka visa organizācijas iesniegtā informācija ir legāla un ir saskaņā citiem Latvijas Republikas normatīvajiem aktiem. Proceūras mērķis ir samazināt iespēju, ka CAA rīcībā nonāk maldinoša informācija par organizācijas stāvokli, un, tādējādi, balstoties uz šo informāciju, tiek izsniegts sertifikāts.

* Kā piemēram, organizācija norāda kā savus darbiniekus personas, kurām nav nekādu legālu saistību ar organizāciju (darba līgumi vai kontrakti). Tas var radīt maldinošu priekšstatu par organizācijas spēju veikt minētās darbības, jo nelegāla nodarbinātība nav pieļaujama, un tādi darbinieki navar tikt uzskatīti par darbiniekiem. Tāpat tas attiecas uz personu pilnvarojumu. Ir bijuši gadījumi, kad ekspozīcijā ir piešķirtas pilnvaras, kau arī, ņemot vērā organizācijas administratīvo struktūru, tiem tādas pilnvaras nav.

1. Atbildīgajam inspektoram, izvērtējot katru no zemāk norādītajiem punktiem, ir jāņem vērā papildus administratīvās prasības.
2. Tā kā organizācijai, atkarībā no tās juridiskā statusa, var tikt piemēroti dažādi normatīvie akti, tad iespējami dažādi varianti un ne vienmēr var būt iespēja atrast atbildes uz visiem jautājumiem. Tādēļ inspektoram jācenšas, iespēju robežas, pārliecnāties, ka iesniegtā informācija ir patiesa.
3. Iespējami gadījumi, kad vieni un tie paši administratīvie nosacījumi ir saistīti ar vairākiem punktiem (it īpaši saistībā ar ekspozīciju). Šajā gadījumā, administratīvie aspekti ir jāpārbauda vienu reizi, nedublējot pārbaudes, bet rezultāti tiek attiecināmi uz visiem punktiem. Papildus administratīvās procedūras tiek piemērotas sekojošiem elementiem:
4. **Pieteikums**.

Jāizvērtē, vai persona, kas parakstījusi pieteikumu ir pilnvarota to darīt. Lursoft datu bāze vai attiecīgs pivarojums no tur minētām personām, iespējami organizācijas statūti, korporatīvā rokasgrāmata vai citi.

1. **Lidojumderīguma uzturēšanas vadības organizācijas pašraksturojums.**
   1. Jāizvērtē atbildīgā pārvaldnieka, kas paraksta pašraksturojumu, pilnvarojums un nozīmēšana.
   2. Jāpārliecinās, ka tajā ietvertās funkcijas, pienākumi un atbildība ir saskaņā ar attiecīgo darbinieku pilnvarojumu un funkcijām darba līgumos vai amatu aprakstos;
   3. Jāpārliecinās, ka pašraksturojumā ir norādītas personas, kan tiesības kontaktēties ar CAA;
   4. Jāpārliecinās, ka visām pašraksturojumā minētajām personām ir darba attiecības ar organizāciju;
   5. Izmaiņu gadījumā jāpārliecinās, ka tās ir apstiprinātas atbilstoši pašraksturojumā norādītām procedūrām, un, persona, kas tās iesniegusi, ir tiesīga to darīt.
2. **Telpas**

Jāpārliecinās, ka telpas patieša’m juridiski ir organizācijas lietošanā (īpašumtiesības vai līgumi).

1. **Prasības personālam.**
   1. Jāpārliecinās par darba attiecību esamību (vismaz atbildīgajam vadītājam, nozīmētajām personām un tām, kas norādītas pašraksturojumā.
   2. Jāpārliecinās par šo personu pilnvarojumu atbilstoši ekspozīcijai un darba līgumiem (amata aprakstiem). Var tikt veikta pārbaude izlases veidā, ne mazāk kā 10 darbiniekiem.
2. **Lidojumderīguma pārbaudes personāls**.

Jāpārliecinās par darba attiecībām un pilnvarojumu.

1. **Izmaiņas apstiprinātajā lidojumderīguma uzturēšanas organizācijā.**
   1. Inspektoram jāizvērtē, kurus no regulas punktiem skar izmaiņas un attiecīgi jāpielieto attiecīgais papildus izvērtējums;
   2. Jāpārliecinās, ka pieteikumu par izmaiņām ir parakstījusi attiecīgi pilnvarota persona.

## 

## 5A.2.2. Uzraudzības dokumentācija (CAMO.B.115)

1. Civilās aviācijas aģentūra attiecīgajiem darbiniekiem nodrošina visus tiesību aktus, standartus, noteikumus, tehniskās publikācijas un saistītos dokumentus, lai viņi varētu veikt savus pienākumus un uzdevumus.
2. Eiropas Savienības normatīvie dokumenti ir pieejami ES oficiālajā saitē EUR-LEX, kā arī EASA un LV CAA mājaslapās. Piemērojamie atbilstības līdzekļi un skaidrojošais materiāls (AMC&GM) ir pieejami EASA mājaslapā.
3. Latvijas Republikas normatīvie dokumenti pieejami CAA mājaslapā.
4. CAA iekšējās procedūras, kas specifiskas lidotspējas jomai, ir iekļauta Lidotspējas rokasgrāmatā, kas elektroniskā formā ir pieejamas CAA serverī S: diskā: Lidotspējas kopējais disks, kā arī Doclogix sistēmā.
5. Procedūras, kas kopīgas visām CAA struktūrvienībām, ir iekļautas kvalitātes vadības sistēmas rokasgrāmatā, kas pieejama Doclogix sistēmā.
6. Auditu veikšanai nepieciešamās noteikumu prasības ir ietvertas EMPIC sistēmā.

## 5A.2.3. Atbilstības nodrošināšanas līdzekļi (CAMO.B.120)

1. EASA izstrādā pieņemamus atbilstības nodrošināšanas līdzekļus, ko var izmantot, lai panāktu atbilstību Regulai (ES) 2018/1139 un tās deleģētajiem un īstenošanas aktiem.
2. Ja organizācija demonstrē atbilstību EASA noteiktajiem AMC un GM, tad tiek uzskatīts, ka attiecīgais regulas punkts tiek izpildīts, bez nekādu papildus nosacījumu pieprasīšanas.
3. Lai panāktu atbilstību Regulai (ES) 2018/1139 un tās deleģētajiem un īstenošanas aktiem, var izmantot alternatīvus atbilstības nodrošināšanas līdzekļus.
4. Alternatīvos atbilstības nodrošināšanas līdzekļus izstrādā vai nu CAA pati, vai arī tos iesniedz organizācija un CAA izvērtē šo alternatīvo līdzekļu pamatotību.
5. CAA procedūras par alternatīvo līdzekļu atbilstības nodrošināšanai piemērošanu ir iekļautas pārvaldības sistēmas DV.8.1.1. procedūrā.

## 5A.2.4. Informācija aģentūrai (EASA) (CAMO.B.125)

1. Civilās aviācijas aģentūra bez nepamatotas kavēšanās informē EASA, ja rodas būtiskas problēmas saistībā ar Regulas (ES) 2018/1139 un tās deleģēto un īstenošanas aktu piemērošanu.
2. Civilās aviācijas aģentūra sniedz EASA drošības ziņā nozīmīgu informāciju, kas izriet no ziņojumiem par atgadījumiem, kurus tā saņēmusi atbilstoši CAMO.A.160. punktam.
3. CAA nozīmē koordinatoru, kas darbojas kā fokālais punkts informācijai apmaiņai starp CAA un EASA. Par vispārīgiem jautājumiem drošības statistikas nodaļa pilda koordinējošās funkcijas. Specifisku informāciju par attiecīgajām sadaļām vai konkrētiem jautājumiem, informāciju sniedz daļas un nodaļu vadītāji.
4. Informācijas apmaiņas procedūras ir iekļautas pārvaldības sistēmas rokasgrāmatas VP8 un VP8.1. procedūrās.
5. Drošības ziņā nozīmīga informācija ir apkopotā drošības informācija, kas izriet no atsevišķu ziņojumu apkopošanas, kā arī atsevišķi ziņojumi par tiem jautājumiem, par kuriem EASA ir kompetentā iestāde.
6. Drošības ziņā nozīmīgas informācijas analīze ietver sevī:
   1. Detalizētu notikuma aprakstu;
   2. Ietekmētās personas, ieskaitot ekspluatācijas veidu un organizācijas;
   3. Riska novērtējumu, ietverot varbūtību un nozīmīgumu, kā arī iespējamās sekas;
   4. Informāciju par piemērotajām drošības barjerām;
   5. Jau piemērotās kompensējošās darbības;
   6. Rekomendācijas turpmākai rīcībai;
   7. Jebkuru citu svarīgu elementu.
7. Atgadījumu ziņošana, gadījumos, kas EASA ir kompetentā iestāde, notiek izmantojot ECCAIRS sistēmu.

## 5A.2.5. Tūlītēja reaģēšana uz drošības problēmu (CAMO.B.135)

1. Civilās aviācijas aģentūra ievieš sistēmu pienācīgai drošības informācijas apkopošanai, analizēšanai un izplatīšanai, kas iever sevī obligāto un brīvprātīgo ziņošanu, kā arī tiek ņemtas vērā regulu 376/2014 un 2015/1018 prasības.
2. Ziņojumu apkopošanu un analīzi veic lidojumu drošības statistikas nodaļa, kura nepieciešamo informāciju koordinē ar citu daļu speciālistiem.
3. Pēc informācijas saņemšanas CAA veic attiecīgus pasākumus drošības problēmas novēršanai. Šādi pasākumi var ietvert sevī darbības atbilstoši regulas 2018/1139 70. panta nosacījumie, gan sertifikātu ierobežošana vai apturēšana, auditu plāna izmaiņas vai atsevišķu fokusētu auditu veikšana.
4. Par veiktajiem pasākumiem CAA nekavējoties paziņo visām personām vai organizācijām, kurām jānodrošina atbilstība šiem pasākumiem saskaņā ar Regulu (ES) 2018/1139 un tās deleģētajiem un īstenošanas aktiem. CAA par minētajiem pasākumiem paziņo arī Aģentūrai un, ja nepieciešama kopīga rīcība, arī citām dalībvalstīm, uz kurām tie attiecas.
5. Ziņojumu par atgadījumie izskatīšanas procedūra ir iekļauta pārvaldības sistēmas rokasgrāmatas VP9 procedūrā.

## 5A.2.6. Lietvedība (CAMO.B.220(a)(4))

* + 1. Attiecībā uz katru sertifēto lidojumderīguma uzturēšanas vadības organizāciju, CAA uzglabā un nodrošina pieeju sekošai informācijai par sertifikāciju un uzraudzības procesu:
* Pieteikums organizācijas sertifikāta saņemšanai;
* CAA uzraudzības programmu, ietverot visus auditu, inspekciju un izvērtējumu rezultātus;
* Organizācijas sertifikātu, ieskaitot visus grozījumus;
* Uzraudzības programmas kopiju, kurā uzskaitīti datumi, kas auditi ir ieplānoti un kad tie faktiski veikti;
* Visas formālās korespondences kopijas;
* Jebkuras neatbilstības detaļas, korektīvās darbības, novēršanas datums, informācija par jebkādu izņēmumu vai sankciju piemērošanu;
* Jebkuras auditu vai inspekciju, ko veikušas citas kompetentās iestādes, atskaites (ziņojumi);
* Organizācijas pašraksturojuma (CAME) kopijas, ieskaitot grozījumus;
* Jebkuru CAA apstiprināto dokumentu kopijas.
  + 1. Visi šie dokumenti tiek uzglabāti 5. gadus, ievērojot datu aizsardzības principus.
    2. Organizāciju dokumentācija tiek uzglabāta EMPIC sistēmā.

## 5A.2.7. Uzraudzības principi (CAMO.B.300)

1. Organizāciju uzraudzības ietvaros CAA pār;iecinās un pārbauda:
2. Organizācijas atbilstību piemērojamām prasībām (Part CAMO) pirms attiecīgā sertifikāta izsniegšanas organizācijai;
3. Organizāciju, ko CAA ir sertificējusi, atbilstības attiecīgajām prasībām uzturēšanu;
4. Jebkuru drošības pasākumu, ko noteikusi CAA atbilstoši CAMO.B.135 nosacījumiem, izpildi
5. Šajā pārbaudē:
6. atbalstam izmanto dokumentāciju, kas īpaši paredzēta, lai par drošības uzraudzību atbildīgajam personālam sniegtu norādījumus tā funkciju veikšanai;
7. attiecīgās organizācijas informē par drošības uzraudzības rezultātiem;
8. par pamatu izmanto novērtējumus, revīzijas un pārbaudes, tostarp neizziņotas pārbaudes;
9. iesniedz kompetentajai iestādei vajadzīgos pierādījumus, ja jāveic turpmākas darbības, tostarp pasākumi, kas paredzēti CAMO.B.350 punktā “Konstatējumi (neatbilstības) un korektīvi pasākumi”.
10. Izvērtējot augstāk minēto uzraudzības darbības apjomu, tiek ņemti vērā iepriekšējo pārbaužu rezultāti un drošības prioritātes.
11. Ja organizācijas darbības norisinās vairāk kā vienā valstī, tad CAA var uzticēt dažas uzradzības darbības veikt citu valstu kompetentajām iestādēm vai EASA, ja darbības vieta ir trešajā valstī.
12. CAA veicot uzraudzību darbības vietās ārpus Latvijas, pirms šādas darbības uzsākšanas par to tiek informēta attiecīgās valsts kompetentā iestāde.
13. CAA ievāc un apstrādā jebkādu informāciju, kas tiek uzskatīta par noderīgu uzraudzības funkciju veikšanai, ieskaitot iepriekš neizziņotas inspekcijas.
    1. Šī informācija ietver sevī:
       1. Atgadījumu ziņojumus, kurus saņēmusi CAA;
       2. Ramp inspection rezultātus (SAFA, SANA inspekcijas);
       3. Produktu uzraudzību ACAM programmas ietvaros (M.B.303 un ML.B.303);
       4. Gaisa kuģu eksemlāru un lidojumderīguma pārbaužu izvērtējuma, kas veiktas atbilstoši šai sadaļai, analīzi;
       5. Produktu (g.k. u.c.) auditus, kas veikti atbilstoši CAMO.B.305(b)(1) vai 145.B.305(b)(1) ietvaros;
       6. Gaisa kuģu lidojumderīguma pārskata (pārbaudes) rezultātus, ko CAA veikusi atbilstoši AMC.M.B.901. punktam.

## 5A.2.8. Uzraudzības programma (CAMO.B.305)

1. CAA izveido un uztur uzraudzības programmu, kas aptver CAMO.B.300. punktā prasītās uzraudzības darbības.
2. Uzraudzības programmu izstrādā, ņemot vērā organizācijas specifiku, tās darbību sarežģītību un iepriekšējo sertifikācijas un/vai uzraudzības darbību rezultātus, un tai par pamatu izmanto saistīto risku novērtējumu. Katrā uzraudzības plānošanas ciklā iekļauj:
   1. Izvērtējumus, auditus un inspekcijas, ieskaitot iepriekš neizziņotas inspekcijas attiecībā uz:
      1. Pārvaldības sistēmas izvērtējumu un procesa auditus;
      2. Produktu, ko attiecīgā organizācija pārvalda, atsevišķu paraugeksemplāru auditus;
      3. Veikto lidojumderīguma pārbaužu izlases veida pārbaudes, ja ir šāda privilēģija;
      4. Izlases kārtā, izsniegtās lidošanas atļaujas, ja ir piešķirta šāda privilēģija;
      5. iv) neizziņotas pārbaudes, kuras netiek iekļautas plānā, bet to rezultāti un faktiskā norise tiek atspoguļoti. Neizziņotas pārbaudes tiek veiktas arī gadījumos, ja ir saņemta jebkāda informācija no ACAM, SAFA vai ziņošanas sistēmas, kas prasa nekavējošu, atsevišķu elementu, ārpuskārtas pārbaudi;
      6. ACAM programmas inspekciju rezultātus, kas ievietoti Exel tabulā, kas noformēta atbilstoši šīs rokasgrāmatas 1.5.4. punkta nosacījumiem;
      7. informācijas rezultātus, kas iegūti apkopojot 4.6.7. nodaļas 7. punktā minēto informāciju;
      8. Informāciju par 1.5.3. sadaļā minētās sanāksmes rezultātiem.
   2. Tikšanos ar organizācijas atbildīgo vadītāju, lai nodrošinātu, ka viņš/ viņa ir informēts par jebkuriem svarīgiem aspektiem.
3. CAA sertificētām organizācijām piemēro uzraudzības plānošanas ciklu, kas nav ilgāks par 24 mēnešiem.
4. Atsevišķos gadījumos uzraudzības plānošanas ciklu var pagarināt līdz 36 mēnešiem, ja kompetentā iestāde ir konstatējusi, ka iepriekšējo 24 mēnešu laikā:

1) organizācija ir pierādījusi, ka tā nodrošina aviācijas drošības apdraudējumu efektīvu apzināšanu un saistīto risku efektīvu pārvaldību;

2) organizācija atbilstīgi CAMO.A.130. punktam ir pastāvīgi pierādījusi, ka tā pilnībā kontrolē visas izmaiņas;

3) nav izdoti pirmā līmeņa konstatējumi;

4) visi korektīvie pasākumi ir īstenoti kompetentās iestādes apstiprinātajā vai pagarinātajā termiņā, kā noteikts CAMO.B.350. punktā.

5. Turpmāk uzraudzības plānošanas ciklu var pagarināt līdz ne vairāk kā 48 mēnešiem, ja papildus pirmās daļas 1.–4. punktā paredzētajiem nosacījumiem organizācija ir izveidojusi un kompetentā iestāde ir apstiprinājusi efektīvu sistēmu kompetentās iestādes pastāvīgai informēšanai par organizācijas drošības rādītājiem un atbilstību normatīvajām prasībām.

6. Lai uzraudzības plānošanas periodu pagarinātu ilgāk par 24 mēnešiem, par organizāciju atbildīgais inspektors sagatavo pārskatu par organizācijas darbību un uzraudzības rezultātiem, ar rekomendāciju par cikla pagarināšanu. Ja auditu cikls tiek pagarināts līdz 28 mēnešiem, tad organizācijas pašraksturojumā jābūt ietvertai procedūrai par CAA informēšanu par drošības rādītājiem un atbilstību normatīvajām prasībām.

7. CAA lidotspējas daļa izvērtē iespēju pagarināt ciklu, ja cikls tiek pagarināts, tad organizācija par to tiek rakstiski informēta.

8. Uzraudzības plānošanas ciklu var saīsināt, ja ir jebkādi pierādījumi, ka organizācijas drošības rādītāji ir pasliktinājušies.

9. Uzraudzības programmā iekļauj informāciju par datumiem, kad jāveic revīzijas un pārbaudes un jārīko sanāksmes, un datumiem, kad attiecīgās revīzijas, pārbaudes un sanāksmes ir notikušas.

10. Uzraudzības programmas sastādīšanā ņem vērā datus, kas iegūti veicot riska analīzi atbilstoši 5A.2.8A sadaļā. Organizācijām ar zemu risku, var tik izskatīta iespēja noteikt lielāku uzraudzības ciklu. Organizācijām ar augstu risku, nepieciešams veikt papildus auditus vai samazināt uzraudzības ciklu.

11. Pabeidzot katru uzraudzības plānošanas ciklu, kompetentā iestāde izdod ieteikumu ziņojumu par apstiprinājuma turpināšanu, kurā izklāsta uzraudzības rezultātus un tiek noformēts izmantojot EASA Form 13-CAMO.

12. Uzraudzības auditi tiek plānoti tādā veidā, lai uzraudzības cikla laikā, katrs no organizācijas procesiem , tiktu auditēts vismaz vienu reizi. Procesi parasti ir saistīti ar atsevišķiem normatīvo dokumentu punktiem.

13. Ne retāk kā reizi katra gada laikā, auditu plāns tiek pārskatīts, ņemot vērā organizāciju darbību un veikto riska izvērtējumu. Pārskatot auditu plānu tiek ņemti vērā ACAM, SAFA un ziņošanas sistēmas rezultāti (Rokasgrāmatas 1.5. sadaļa.) Tiek izvērtēta papildus auditu vai inspekciju iekļaušana uzraudzības plānā. Izvērtēšanas rezultāti tiek dokumentēti un iekļauti Doclogix sistēmas pārvaldības sistēmas sadaļā. Informācijas apkopošanu un ievietošanu nodrošina tehniskās apkopes uzraudzības nodaļas vadītājs. Pamatojoties uz izvērtējumu, auditu plāns tiek atjaunots un regulāri apstiprināts. Apstiprināšanu veic lidotspējas daļas vadītājs, parakstot atjaunoto papīra versiju.

14. Saņemot informāciju par 1.5.3. sanāksmes rezultātiem, auditu plāns tiek attiecīgi koriģēts, vai, nepieciešamības gadījumos, veiktas papildus ārpuskārtas inspekcijas.

15. Par šādu darbību rezultātiem tiek sagatavota informācija nākošajai sanāksmei.

16. Ja organizācijai ir vairāk kā viens apstiprinājums, kā arī tajos gadījumos, kad viena un tā pati prasība ir iekļauta varākos normatīvos dokumentos vai izdoti atsevišķi normatīvie dokumenti, var tikt piešķirts kredīts auditam, ko veikusi cita daļa, nodaļa vai institūcija. Tas attiecas uz organizācijas vispārīgiem aspektiem (vadības sistēma, ziņošana par negadījumiem u.c.). Šajā gadījumā EMPIC sistēmā atzīmē atsauci uz attiecīgo auditu un pievieno tā audita atskaiti, ja to nenodrošina EMPIC sistēma.

**5A.2.8A CAMO organizāciju riska izvērtējums**

1. Lidojumderīguma uzturēšanas vadības organizāciju (CAMO daļa) riska izvērtēšanā tiek ņenti vērā sekojoši elementi ar attiecīgu svara pakāpi:

A. Darbinieku skaits, organizācijas lielums (pilna laika ekvivalents tehniskam departamentam, ieskaidrot drošuma vadību un atbilstības uzraudzību)/

*Number of employees. Size of organisation. (Technical department, incl. Compliance monitoring and safety)*

Svars:

Līdz 2 /Up to 2 1

No 2-10 2

No 11-25 3

No 26-50 4

Vairāk kā 52/More 51 5

Kontraktētais personāls līdz 2/ *Contracted staff up to 2* 0

Kontraktētais personāls no 2-5/ *Contracted staff 2-5* 2

Kontraktētais personāls varāk kā 6/ Contracted staff more than 6 4

B. Organizācijas kompleksitāte (kvalifikācijas atzīmju skaits)/ *Complexity of organisation (Number of Ratings)*

Aircraft types corresponding to A1 (each type) 3

Aircraft types or groups corresponding to A3 (each type or group) 1

C. Darba noslogojums (kvalifikācijas atzīmju skaita summa dalīta ar darbinieku skaitu/

Level of workload (Number of ratings/ Number of staff)

Sum B/ A

Mazāk kā 2/ *Less than 2* 2

2,01- 4 4

4,01-6 6

Vairāk kā 6/ *More than 6* 8

D. Organizācijas darbības rezultāti (Neatbilstību skaits iepriekšējā 2 gadu period/

*Performance (Number of findings, previous 2Y cycle, incl. M/G)*

Mazāk kā 5/ *Less than 5* 1

6-10 2

10-20 4

Vairā kā 20/ *More than 20* 6

E. Drošība (neatbilstību skaits, kas tieši ietekmē drošību iepriekšējā 2 gadu ciklā/

*Safety (Number of Safety related findings, prev. 2Y)*

Nav/ *None* 0

1-2 2

3-5 4

6 un vairāk/ *6 and more* 6

F. Sub-contracting

No 0

Yes 2

Riska novērtējums (svara element summa)/ Risk assessment

|  |  |  |  |  |
| --- | --- | --- | --- | --- |
| Up to 7 | 8-15 | 16-25 | 26-34 | More than 35 |
|  |  |  |  |  |
| Nav risks/  No risk | Zems risks/  Low risk | Vidējs risks/  moderate | Augsts risks/  high | Ekstrēmi augsts/  Extremely high |

Atkarībā no riska pakāpes, tiek pieskaņots auditu cikls, nepieciešamības gadījumos iekļaujot papildu inspekcijas. Ekstrēma riska gadījumos var tikt izskatīts jautājums par apstiprinājuma darbības apturēšanu vai ierobežošanu.

## 5A.2.8.1. Auditu veikšana (AMC1 CAMO.B.305(b)(1))

1. Organizāciju auditu veikšanai izmanto EMPIC sistēmu. EMPIC sistēma tiek izmantota visu auditu veikšanai.

2. Auditu programmā tiek iekļauti katrā auditā pārbaudāmo elementu saraksts.

3. Veidojot audita plānu EMPIC sistēmā tiek atzīmēti katrā auditā pārbaudāmie punkti.

4. Pirms audita veikšanas CAA rakstiski informē organizāciju, izmantojot EMPIC sistēmā ģenerētu vēstuli. So prasību nepiemēro iepriekš neizziņotiem auditiem.

4. Veicot auditu tiek atzīmētas neatbilstības. Par audita rezultātiem un atklātajām neatbilstībām organizācija tiek informēta rakstiski ar vēstuli, kas tiek ģenerēta EMPIC sistēmā. Vispirms tiek uzrakstīta vēstule ar informāciju par potenciālajām neatbilstībām, kuras organizācijai 5 darba dienu laikā ir jāakceptē, vai jāizvirza pamatotas pretenzijas. Pretenziju gadījumā, jautājums tiek izskatīts CAA lidotspējas daļā un pieņemts galīgais lēmums. Par galīgo lēmumu tiek rakstveidā informēta organizācija, izmantojot EMPIC sistēmā ģenerēto vēstuli, nosakot neatbilstību termiņus.

6. EASA Form 13-CAMO tiek izmantota auditu veikšanai sākotnējās sertifikācijas gadījumā, izmaiņu un apstiprinājuma turpināšanas rekomendācijas izsniegšanai (apkopojošā Form 13-CAMO). EASA Form 13-CAMO tiek ģenerēta EMPIC sistēmā.

7. Pārējo auditu veikšanai var tikt izmantotas EMPIC izveidotās auditu atskaites, ja nepieciešams.

8. Uzraudzības cikla beigās tiek noformēta EASA Form 13-CAMO ar rekomendāciju apstiprinājuma uzturēšanai.

9. Katra audita cikla laikā vismaz vienu reizi jātiekas ar atbildīgo vadītāju.

10. Katrā auditā vienmēr ir jābūt klāt kādam no organizācijas pārstāvjiem.

## 5A.2.9. Sākotnējās sertifikācijas procedūra (CAMO.B.310)

1. Saņēmusi pieteikumu organizācijas sertifikāta sākotnējai izdošanai, kompetentā iestāde pārbauda organizācijas atbilstību piemērojamajām prasībām.

2. Organizācija pieteikumu iesniedz izmantojot EASA Form 2 (Appendix I to AMC1 CAMO.A.115).

* + - 1. 3. Kopā ar pieteikumu organizācija iesniedz:
         1. Organizācijas veiktā priekšaudita par atbilstību attiecīgajām Part M un/vai Part ML prasībām, rezultātus,
         2. Dokumentāciju, kas apliecina organizācijas atbilstību regulas 1321/2014 (ieskaitot tās grozījumus) prasībām. Šai dokumentācijai jāiekļauj procedūra, kurā aprakstīts, kā organizācija rīkojas izmaiņu, kas neprasa iepriekšēju apstiprinājumu, gadījumos.
         3. Organizācijas pašraksturojumu (CAME), kas ietver tehniskā borta žurnāla sistēmu (CAT, speciālās komerciālās darbības, ATO/DTO) un , ja pastāv, informāciju par līgumiem apakškontraktu gadījumos.

4. Pieteikumu iesniedz CAA lietvedības nodaļā, kur tas tiek reģistrēts Doclogix sistēmā un nodots Lidotspējas daļas vadītājam, kurš to nodod gaisa kuģu tehniskās apkopes uzraudzības nodaļas vadītājam.

5. Gaisa kuģu tehniskās apkopes uzraudzības nodaļas vadītājs izskata pieteikumu, izvērtē paredzamā darba apjomu un raksturu un balstoties uz to un, ievērojot pieejamo inspektoru kvalifikāciju un noslogojumu, nozīmē atbildīgo inspektoru. Atsevišķos gadījumos, ņemot vērā organizācijas apjomu un sarežģītību, organizācijas apstiprināšanai var izveidot inspektoru grupu, saglabājot vienu atbildīgo inspektoru, kurš koordinē grupas darbu.

6. Atbildīgais inspektors izvērtē saņemtos dokumentus, ņemot vērā normaīvo dokumentu un attiecīgo AMC un GM nosacījumus. Ja iesniegtie dokumenti ir nepilnīgi, tad par to rakstiski tiek informēts pretendents un pieprasīta trūkstošā informācija. Kad inspektora rīcībā ir nepieciešamā informācija, tad var tikt uzsākti darbi pie organizācijas atbilstības izvērtēšanas. Nepieciešamības gadījumos var tikt sarīkotas tikšanās ar pretendenta attiecīgajām amatpersonām.

7. Ja, izvērtēšanas rezultātā, pieteikums tiek noraidīts, tad par to pieteikuma iesniedzējs tiek rakstiski informēts, norādot tā tiesības lēmumu pārsūdzēt.

8. Atbildīgais inspektors izvērtē organizācijas atbilstību Part CAMO un attiecīgajām Part M un/vai Part ML prasībām. Atbilstības izvērtēšana ietver sevī organizācijas pašraksturojuma izvērtējumu un organizācijas auditu uz vieta (on site). Organizācijas audits ietver sevī intervijas ar organizācijas personālu un organizācijas darbības vietās veiktās inspekcijas.

* + - 1. 9. Organizācijas auditam ir jāfokusējas uz:

a) detalizētu pārvaldības struktūru, ieskaitot nozīmēto personu kvalifikāciju un vadības struktūras atbilstību;

b) Organizācijas personālu: tā pietiekamību un kvalifikāciju un pieredzi atbilstoši paredzamajam darba apjomam;

c) Riska vadību un atbilstības kontroli (compliance monitoring);

d) darba vietām un telpām;

e) kā tiek ievērotas pašraksturojumā noteiktās procedūras un ka atbildīgais vadītājs ir parakstījis pašraksturojumu.

10. Pašraksturojuma izvērtēšanai un audita veikšanai tiek izmantota EMPIC sistēma, kurā tiek ievadīti pārbaudāmie elementi un konstatētās neatbilstības. Sākotnējās apstiprināšanas gadījumā tiek izvērtēti visi attiecīgie regulas punkti.

11. Visas neatbilstības tiek uzskaitītas EMPIC sistēmā un organizācija par tām tiek informēta rakstiski, izmantojot EMPIC ģenerēto vēstuli. Sākotnējās apstiprināšanas gadījumā pirms apstiprinājuma izdošanas ir jābūt novērstām visām neatbilstībām CAA pieņemamā veidā. Neatbilstību novēršanas atskaitei izmanto CAA veidlapu F-200-AF, kas pieejama CAA mājas lapā [www.caa.lv](http://www.caa.lv) . Veidlapa F-200-AF ir jāaizpilda par visām neatbilstībām, arī par tām, kuras ir novērstas audita laikā.

12. Kad CAA ir pārliecinājusies, ka organizācija atbilst Part CAMO un attiecīgajām Part M/ML prasībām, atbildīgais inspektors sagatavo EASA Form 13-CAMO, CAMO apstiprinājuma apliecību (EASA Form 14 CAMO) un organizācijai adresētu apstiprinājuma vēstuli.

13. EASA Form 13-CAMO EMPIC sistēmā tiek nodota kvalitātes pārbaudei attiecīgās nodaļas vadītājam (daļas vadītājam, ja auditu veic nodaļas vadītājs).

14. Atbildīgais inspektors sagatavoto apstiprinājuma apliecību un vēstuli ievieto Doclogix sistēmā un nodod to parakstīšanai. Sertifikātu un apstiprinājuma vēstuli paraksta nodaļas vadītājs (daļas vadītājs, ja nodaļas vadītājs ir atbildīgais inspektors).



## 5A.2.10. Izmaiņas organizācijā (CAMO.B.330)

1. Pastāv divi organizāciju izmaiņu veidi: izmaiņas, kuras iepriekš ir jāapstiprina un izmaiņas, kas neprasa iepriekšēju apstiprinājumu;
2. Iepriekš nepieciešams apstiprināt šādas izmaiņas organizācijā:
   1. izmaiņas, kas skar sertifikāta darbības jomu vai organizācijas apstiprinājuma noteikumus;
   2. saskaņā ar CAMO.A.305. punkta a) apakšpunkta 3.–5. punktu un b) apakšpunkta 2. punktu ieceltā personāla izmaiņas;
   3. izmaiņas pārskatu sniegšanas kārtībā starp personālu, kas iecelts saskaņā ar CAMO.A.305. punkta a) apakšpunkta 3.–5. punktu un b) apakšpunkta 2. punktu, un atbildīgo pārvaldnieku;
   4. procedūra attiecībā uz izmaiņām, kuras nav iepriekš jāapstiprina.

**5A.2.10.1. Izmaiņas, kurām nepieciešams iepriekšējs apstiprinājums**

1. Attiecībā uz izmaiņām, kas prasa iepriekšēju apstiprinājumu, organizācija iesniedz pieteikumu CAA, izmantojot EASA Form 2. Pieteikumu iesniedz CAA lietvedībā.
2. Lietvedība reģistrē pieteikumu Doclogix sistēmā un nodod to lidotspējas daļas vadītājam, kurš to nodod gaisa kuģu tehniskās apkopes uzraudzības nodaļas vadītājam.
3. Augstāk minētās nodaļas vadītājs izmaiņu izskatīšanai nozīmē atbildīgo inspektoru. Parasti tas ir par attiecīgo organizāciju atbildīgais inspektors.
4. Atbildīgais inspektors izmaiņu atbilstības izvērtēšanai izmanto EMPIC sistēmu, kā pārbaudāmos elementus izvēloties tos elementus, kas attiecas uz konkrētajām izmaiņām.
5. Nepieciešamības gadījumā, no organizācijas var tikt pieprasīts risku izvērtējums, kā arī ieviesti kādi ierobežojumi pārmaiņu laikā.
6. Pārbaudes rezultāti ar konstatētajām neatbilstībām, tiek atspoguļoti EMPIC sistēmā.
7. Ja pārbaudes rezultātā ir konstatētas neatbilstības, tad par tām rakstiski tiek informēta organizācija ar prasību novērst neatbilstības. Izmaiņas var tikt apstiprinātas tikai tad, kad ir novērstas visas neatbilstības.
8. Vēstule tiek ģenerēta EMPIC sistēmā. Organizācija par neatbilstību novēršanu informē CAA, izmantojot CAA veidlapu F-200-AF. Šī veidlapa jāizmanto arī gadījumos, kad neatbilstības novērstas auditu laikā.
9. Kad inspektors ir pārliecinājies, ka organizācijas iesniegtās izmaiņas atbilst normatīvo dokumentu prasībām, tās tiek apstiprinātas ar apstiprinājuma vēstuli organizācijai un EASA Form 13-CAMO noformēšanu EMPIC sistēmā. Ja izmaiņas prasa izmaiņas organizācijas sertifikātā, tad tiek izsniegts jauns sertifikāts, ievērojot sākotnējās sertifikācijas nodaļā aprakstīto procedūru.
10. Organizācija drīkst ieviest izmaiņas tikai tad, kad tās ir apstiprinājusi CAA.

**5A.2.10.2. Izmaiņas, kas nav iepriekš jāapstiprina**

1. Visas izmaiņas, kas nav iepriekš jāapstiprina, organizācija pārvalda un paziņo CAA, kā noteikts CAMO. A.115. punkta b) apakšpunktā minētajā procedūrā, kuru kompetentā iestāde apstiprinājusi saskaņā ar CAMO. B.310. punkta h) apakšpunktu.
2. Attiecībā uz izmaiņām, kas nav iepriekš jāapstiprina, kompetentā iestāde, lai pārbaudītu organizācijas atbilstību piemērojamajām prasībām, novērtē informāciju, ko organizācija sniegusi paziņojumā, kurš nosūtīts saskaņā ar CAMO.A.130. punkta c) apakšpunktu. Ja tiek konstatēta jebkāda neatbilstība, kompetentā iestāde:
   1. informē organizāciju par neatbilstību un pieprasa veikt papildu izmaiņas;
   2. pirmā vai otrā līmeņa konstatējumu gadījumā rīkojas saskaņā ar CAMO.B.350. punktu.
3. Par šīm izmaiņām organizācija informē CAA, iesniedzot to CAA lietvedībā, kur to reģistrē Doclogix sistēmā.
4. Lietvedība reģistrē pieteikumu Doclogix sistēmā un nodod to lidotspējas daļas vadītājam, kurš to nodod gaisa kuģu tehniskās apkopes uzraudzības nodaļas vadītājam.
5. Augstāk minētās nodaļas vadītājs izmaiņu izskatīšanai nozīmē atbildīgo inspektoru. Parasti tas ir par attiecīgo organizāciju atbildīgais inspektors.
6. Atbildīgais inspektors izvērtē attiecīgo informāciju.
7. Ja inspektors konstatē kādas neatbilstības organizācijas veiktajās izmaiņās, viņš par to rakstiski informē organizāciju. Šajā gadījumā EMPIC sistēmā tiek noformēta kā ārpuskārtas inspekcija, atzīmējot tos punktus, uz kuriem attiecas konkrētā neatbilstība, klasificējot to atbilstoši kā 1. vai 2. līmeņa neatbilstību un darbojoties atbilstoši šīs nodaļas auditu veikšanas procedūrai, nosakot neatbilstību novēršanas termiņu.
8. Ja neatbilstības nav konstatētas, atbildīgais inspektors informē organizāciju par informācijas saņemšanu.

## 5A.2.11. Atklātās neatbilstības/ konstatējumi un korektīvie pasākumi (CAMO.B.350)

1. Šī nodaļa nosaka procedūras, kuras jāievēro lidotspējas daļas darbiniekiem gadījumos, kad veicot nepieciešamās darbības, gaisa kuģu lidotspējas uzturēšanas vadības organizācijas darbībā ir konstatēta neatbilstība Part CAMO vai attiecīgajām Part M/ML prasībām. Subpart G prasībām.
2. Visiem darbiniekiem, kas iesaistīti ar neatbilstībām saistītajos procesos jāievēro šo punktu nosacījumi.
3. Visas atklātās neatbilstības iedalās divos līmeņos:

- pirmā līmeņa konstatējums ir būtiska, drošības līmeni pazeminoša vai lidojumu drošību nopietni apdraudoša neatbilstība Regulas (ES) 2018/1139 un tās deleģēto un īstenošanas aktu piemērojamajām prasībām, organizācijas procedūrām un rokasgrāmatām vai apstiprinājuma vai sertifikāta noteikumiem:

- otrā līmeņa konstatējums ir drošības līmeni varbūtēji pazeminoša vai lidojumu drošību varbūtēji apdraudoša neatbilstība Regulas (ES) 2018/1139 un tās deleģēto un īstenošanas aktu piemērojamajām prasībām, organizācijas procedūrām un rokasgrāmatām vai apstiprinājuma vai sertifikāta noteikumiem.

1. Pirmā līmeņa konstatējumi cita starpā ir šādi:
   1. kompetentajai iestādei parastajā darba laikā un pēc diviem rakstiskiem pieprasījumiem netiek nodrošināta piekļuve organizācijas telpām, kā noteikts CAMO.A.140. punktā;
   2. organizācijas sertifikāta iegūšana vai tā uzturēšana spēkā, viltojot iesniegtos dokumentētos pierādījumus;
   3. pierādījumi par organizācijas sertifikāta nelikumīgu vai krāpniecisku izmantošanu;
   4. atbildīgā pārvaldnieka neesība.
2. 1.līmeņa neatbilstību gadījumos pastāv iespēja, kad attiecīgajiem produktiem ir jāveic papildus tehniskā apkope un pārsertifikācija.
3. Jebkura neatbilstība, kuru atbildīgais inspektors ir konstatējis tikai attiecībā uz vienu no produkcijas līnijām, tiek uzskatīta par 2. līmeņa neatbilstību. Tipiskas 2. līmeņa neatbilstības ir:

* atsevišķa gaisa kuģa vienreizēja neatbilstība tehniskās apkopes programmai;

- viena atsevišķa produkta neatbilstība kādam no 4.apakšpunktā minētajiem apakšpunktiem.

1. Ja, veicot uzraudzību vai izmantojot citus līdzekļus, tiek izdarīts konstatējums, kompetentā iestāde, neskarot Regulā (ES) 2018/1139 un tās deleģētajos un īstenošanas aktos prasītās papildu darbības, rakstiski paziņo organizācijai par konstatējumu un pieprasa veikt korektīvus pasākumus, lai novērstu konstatēto(-ās) neatbilstību(-as). Ja konstatējums ir tieši saistīts ar gaisa kuģi, kompetentā iestāde informē valsti, kurā gaisa kuģis ir reģistrēts.
2. Gadījumos, ja CAA, rīkojoties saskaņā ar CAMO. B.300. punkta d) apakšpunktu, konstatē, ka citas dalībvalsts kompetentās iestādes vai Aģentūras sertificēta organizācija neatbilst Regulas (ES) 2018/1139 un tās deleģēto un īstenošanas aktu piemērojamajām prasībām, tā informē attiecīgo kompetento iestādi un norāda konstatējuma līmeni.

.

**5A.2.11.1. Darbības sākotnējās apstiprināšanas un izmaiņu apstiprināšanas gadījumos**

1. Kaut arī šajos gadījumos neatbilstības tiek klasificētas atbilstoši 1. un 2. līmeņiem, darbības abu līmeņu neatbilstību konstatāciju gadījumos ir vienādas, jo gan sākotnējais apstiprinājums, gan izmaiņu apstiprinājums nevar notikt, kamēr nav novērstas visas neatbilstības.
2. Par konstatētajām neatbilstībām inspektors, ne vēlāk kā divu nedēļu laikā pēc audita vai izvērtējuma, rakstiski informē organizāciju, norādot, ka apstiprinājums nevar tikt izsniegts, kamēr neatbilstības nebūs novērstas.
3. Organizācija par neatbilstību novēršanu rakstiski informē CAA, izmantojot veidlapu F-200-AF par visām atklātām neatbilstībām, arī ja tās novērstas audita laikā.
4. Saņemot organizācijas atskaiti (F-200-AF) ar tai pievienotiem materiāliem, inspektors izvērtē, vai neatbilstība ir pienācīgi novērsta. Pozitīva izvērtējuma gadījumā tiek turpināts apstiprināšanas process. Ja izvērtējums ir negatīvs, tad par to atkārtoti tiek informēta organizācija.

**5A.2.11.2. Darbības organizācijas darbības uzraudzības gadījumos**

1. Darbības 1.līmeņa neatbilstību konstatācijas gadījumos:

* 1. līmeņa neatbilstību konstatācijas gadījumos CAA ir nekavējoši jārīkojas, lai, atkarībā no neatbilstības apjoma, lai atceltu, apturētu vai ierobežotu lodojumderīguma uzturēšanas vadības organizācijas apstiprinājuma darbību.
* Ja inspekcijas vai audita laikā tiek atklāta 1.līmeņa neatbilstība, tad inspektors sastāda inspekcijas ziņojumu un neatbilstības ziņojumu, kuros norāda, kas tieši ir pārkāpts un kādas regulas attiecīgās normas ir pārkāptas;
* Par 1. līmeņa neatbilstībām, atbildīgais inspektors nekavējoties rakstiski informē organizāciju;
* Atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības apturēšanu, kurā tiek noteikts saprātīgs termiņš kurā organizācijai ir jānovērš 1.līmeņa neatbilstība. Šo administratīvo aktu paraksta CAA direktors;
* Ja organizācija CAA administratīvajā aktā aktā par lidojumderīguma uzturēšanas vadības organizācijas apstiprinājuma apliecības apturēšanu noteiktā termiņā nav novērsusi 1.līmeņa neatbilstību, tad atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu. Šo administratīvo aktu paraksta CAA direktors;
* Par visām atklātajām 1.līmeņa neatbilstībām organizācija vai īpašnieks tiek rakstiski informēts par tiem gaisa kuģiem uz kuriem potenciāli var šī neatbilstība attiekties, lai tas savlaicīgi novērstu iespējamo nedrošo darbību pirms nākošā lidojuma. Tāpat 1.līmeņa neatbilstība var izsaukt arī gaisa kuģa neatbilstību lidotspējas prasībām. Šajā gadījumā nepieciešams informēt gaisa kuģu lidotspējas novērtēšanas nodaļas un lidotspējas daļas vadītājus, lai pieņemtu mērus.

1. Darbības 2.līmeņa neatbilstības konstatācijas gadījumos:

* Konstatējot 2.līmeņa neatbilstību organizācijas uzraudzības vai ārpuskārtas neplānoto inspekciju laikā, atbildīgais inspektors, ne vēlāk kā divu nedēļi laikā no inspekcijas (audita) veikšanas, par tām rakstiski informē organizāciju. Šajos gadījumos organizācijai tiek dots laiks atklāto neatbilstību novēršanai, kas sākotnēji nedrīkst būt ilgāks par 3 mēnešiem. Vēstulē inspektors norāda paredzamo neatbilstību novēršanas termiņu.
* Piecu dienu laikā no vēstules saņemšanas dienas pretendentam ir rakstiski jāinformē atbildīgo inspektoru par atklāto neatbilstību akceptēšanu vai arī saviem komentāriem par neatbilstībām, kā arī par neatbilstību novēršanas termiņiem.
* Ja pretendentam ir komentāri par neatbilstībām, tad atbildīgais inspektors tos izanalizē ar pretendenta atbildīgajām personām, nepieciešamības gadījumā iesaistot lidotspējas daļas gaisa kuģu tehniskās apkopes uzraudzības nodaļas vadītāju vai lidotspējas daļas vadītāju. Sarunu rezultātā var tikt izdarītas izmaiņas neatbilstību formulējumā.
* Pēc atbildes vēstules saņemšanas un tās izvērtēšanas, inspektors nosaka galīgo neatbilstību formulējumu un neatbilstību novēršanas termiņus un par to rakstiski informē organizāciju.
* Laiks, kas var tikt piešķirts organizācijai neatbilstību novēršanai ir atkarīgs no neatbilstības rakstura. Taču jebkurā gadījumā sākotnēji piešķirtais laiks nedrīkst pārsniegt trīs mēnešus.
* Ja organizācija neiesniedz pieņemamu korektīvo pasākumu plānu vai kompetentās iestādes apstiprinātajā vai pagarinātajā termiņā neveic korektīvus pasākumus, konstatējuma līmeni paaugstina līdz pirmajam līmenim un veic d) punkta 1. apakšpunktā noteikto darbību.
* Gadījumos, ja sākotnēji noteiktajā laikā organizācija nav novērsusi neatbilstību, tad, atsevišķos gadījumos, neatbilstības novēršanas laiks var tikt pāgarināts, ar nosacījumu, ka organizācija iesniedz neatbilstību novēršanas izpildes plānu.
* Šajā gadījumā organizācija iesniedz rakstisku lūgumu, kuram pievieno neatbilstību novēršanas plānu un pamatojumu, kādēļ neatbilstības nevar tikt novērstas noteiktajā laikā.
* Atbildīgais inspektors izvērtē iesniegtos dokumentus, nepieciešamības gadījumā konsultējoties ar nodaļas un/ vai daļas vadītāju. Lēmumu par papildus laika piešķiršanu pieņem tikai pēc šādām konsultācijām.
* Ja organizācijas iesniegtais plāns ir pieņemams, tad inspektors nosaka jaunos novēršanas termiņus un par to rakstiski informē organizāciju, vēstules kopiju adresējot arī atbildīgajam vadītājam.
* Ja organizācija atbildīgā inspektora vēstulē noteiktā termiņā nav novērsusi 2.līmeņa neatbilstību, tad atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu. Šo administratīvo aktu paraksta CAA direktors.
* Ja organizācijas iesniegtais plāns nav pieņemams, tad par to tiek rakstiski informēta organizācija. Ja pirmreizēji noteiktajā termiņā neatbilstības nav novērtas un pieņemams plāns nav iesniegts, tad atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu(pilnībā vai dalēji) . Šo administratīvo aktu paraksta CAA direktors.

**5A.2.11.3. Neatbilstību uzskaite**

1. Kompetentā iestāde dokumentē visus konstatējumus, kurus tā izdarījusi vai kuri tai paziņoti saskaņā ar e) apakšpunktu, un attiecīgā gadījumā arī piespiedu izpildes pasākumus, ko tā piemērojusi, kā arī korektīvos pasākumus un konstatējumu slēgšanas datumu.
2. Visas konstatētās neatbilstības tiek dokumentētas attiecīgajā EASA Form 13-CAMO sadaļā un EMPIC sistēmā.

**5A.2.11.4. Neatbilstību novēršanas kontrole**

1. Par novērstām neatbilstībām organizācija informē Civilās aviācijas aģentūru, izmantojot CAA veidlapu F-200-AF, kas pieejama CAA mājas lapā [www.caa.lv](http://www.caa.lv/) , tādējādi nodrošinot, ka vienmēr tiek izmantota pēdējā spēkā esošā veidlapas versija.
2. Novēršot neatbilstību, organizācijai ir ne tikai jānovērš konkrētā neatbilstība, bet arī dziļāk jāizvērtē tās celonis, lai novērstu atkārtotu neatbilstību iespējamību ne tikai šajā konkrētajā jomā, bet iespējams arī citās jomās. Tikai tad, ja ir veikta pienācīga cēlonu analīze, ir iespējams noteikt vai neatbilstība ir pilnībā novērsta.
3. Nevar tikt akceptēta neatbilstības novēršana, ja nav veikta cēloņu analīze.
4. Neatbilstības cēloņu analīzi veic organizācija, sadarbojoties ar atbildīgo CAA inspektoru. Tādējādi jau cēloņu analīzes stadijā inspektors pārliecinās, vai ir atrasti īstie neatbilstības iemesli.
5. Inspektors, saņemot no organizācijas atskaiti par neatbilstību novēršanu, izanalizē vai organizācija ir pienācīgi veikusi cēloņu analīzi, kā arī to, vai korektīvās darbības saskan ar noteikto cēloni un vai minētās darbības ir pietiekamas.
6. Izvērtējuma rezultātus inspektors atspoguļo šajā pašā veidlapā, ar krustiņu atzīmējot attiecīgo punktu jā vai nē.
7. Ja norādītās korektīvās darbības neatbilst cēlonim, vai arī nav pietiekamas, tad atbildīgais inspektors par to rakstiski informē organizāciju. Par atkārtoti novērstām neatbilstībām, organizācija informē CAA atkārtoti iesniedzot veidlapu F-200-AF. Inspektors atkārto darbības, kas norādītas 5. un 6. apakšpunktā, līdz neatbilstība nav novērsta inspektoram pieņemamā veidā.

**5.7.6.4.1. Cēloņu analīze**

1. Katrai atklātai neatbilstībai tiek veikta cēloņa analīze, lai noskaidrotu neatbilstības cēloni, tādējādi nosakot to sfēru, kā rezultātā neatbilstība radās. Noskaidrojot neatbilstības cēloni, tiek noskaidrota arī tā sfēra, kurā nepieciešami uzlabojumi. No cēloņa analīzes rezultāta ir atkarīgas turpmākās rīcības.
2. Cēloņu analīzi parasti veic organizācija, piedaloties atbildīgajam inspektoram. Tas nodrošina, ka operators ir parliecināts, ka pareizi izpratis neatbilstības būtību, un arī inspektors ir pārliecināts, ka tā ir pareizi izprasta, novēršot pārpratumus nākotnē. Nepieciešamības gadījumā var tikt piesaistīti arī citi eksperti.
3. Neatbilstību cēloņi tiek novērtēti šādās kategorijās:

* Iesaistīto personu nepietiekams kompetences līmenis (Competence);
* Procedūru neatbilstība (vai to neievērošana, kas saistīta ar kādu no citiem faktoriem) (Procedures);
* Nepietiekama attieksme pret veicamo darbu (Attitude);
* Nepietiekami resursi (Resources);
* Cilvēka kļūda (Human error).

1. Katras neatbilstības cēlonis tiek izvērtēts pēc sekojošas shēmas:

* Izvērtēt, vai pastāv **procedūras:**
* Ja **nē,** tad noteikt cēloni, kurš var būt viens no sekojošiem;
* **Human error; Resources; Attitude; Competence**.
* Ja procedūras **pastāv,** tad jāizvērtē, vai tās tiek pildītas:
* Ja nē, tad jāizvērtē vai **apzināti vai nē:**
* **Ja apzināti**, tad cēlonis ir **Attitude**;
* **Ja neapzināti**, tad jāizvērtē **personāla sagatavotība** (training) un iespējamais cēlonis ir vai nu **Resources vai Competence;**
* Ja **procedūras tiek pildītas**, tad jāizvērtē vai **procedūras ir adekvātas** un vai tās nepieciešams uzlabot. Šajā gadījumā cēlonis ir **Procedures**.

1. Lai pilnībā varētu izvērtēt neatbilstības cēloni, nepieciešams iziet visu 4. punktā norādīto ķēdīti līdz galam. Apstājoties kaut kur pusceļā, netiek pienācīgi izvērtēts patiesais cēlonis, bet tikai viena daļa no tā, kas nav pietiekami.
2. Katras neatbilstības cēloņi ir jānorāda pārbaudes atskaitēs kā arī datorizētā neatbilstību uzskaites sistēmā, norādot vienu no cēloņiem. Iespējama vairāku cēloņu kombinācija.

## 5A.2.12. Apstiprinājumu atcelšana, apturēšana un ierobežošana (CAMO.B.355)

1. Civilās aviācijas aģentūra:
   * + - 1. balstoties uz pamatotiem iemesliem, iespējama drošības apdraudējuma gadījumā aptur sertifikātu;
         2. aptur, atsauc vai ierobežo sertifikātu atbilstoši CAMO.B.350. punktam;
         3. aptur sertifikātu, ja kompetentās iestādes inspektoriem nav iespējams 24 mēnešu laikā izpildīt savus uzraudzības pienākumus revīzijā(-ās) uz vietas sakarā ar drošības situāciju valstī, kur izvietotas telpas
2. Šajā kontekstā apstiprinājuma anulēšana nozīmē, ka organizācija nedrīkst realizēt tai piešķirtās pilnvaras. Lai atjaunotu apstiprinājuma darbību, šajā gadījumā nepieciešams atkārtoti pilnībā veikt sertifikācijas procesu.
3. Šajā kontekstā apstiprinājuma darbības apturēšana nozīmē, ka organizācija nedrīkst realizēt tai piešķirtās pilnvaras līdz brīdim, kamēr tā nav novērsusi visas neatbilstības un CAA nav pārliecinājusies par to novēršanu.
4. Šajā kontekstā apstiprinājuma darbības ierobežošana nozīmē, ka organizācija nedrīkst realizēt kādu daļu no piešķirtajām pilnvarām līdz brīdim, kamēr tā nav novērsusi visas neatbilstības un CAA nav pārliecinājusies par to novēršanu.
5. Civilās aviācijas aģentūra anulējē izsniegtā apstiprinājuma darbība pamatotu potenciālu apdraudējumu lidojumu drošībai gadījumos, kā arī pilnībā vai daļēji janulē, aptur vai ierobežo apstiprinājuma darbību 1.līmeņa vai laicīgi nenovērstu 2.līmeņa neatbilstību gadījumos.
6. Visos gadījumos, kas saistīti ar apstiprinājuma darbības atcelšanu, apturēšanu vai ierobežošanu, pirms lēmuma pieņemšanas ir rūpīgi jāizanalizē visi apstāklī, lai pārliecinātos par tā pamatotību.
7. Komerciālā gaisa transporta gadījumos, kas lidojumderīguma uzturēšanas vadības organizācijas apstiprinājums ir daļa no gaisa kuģu ekspluatanta apliecības, gaisa kuģa ekspluatanta apliecības anulēšanas vai apturēšanas gadījumā, automātiski tiek apturēta vai anulēta lidojumderīguma uzturēšanas vadības organizācijas apstiprinājuma apliecība ar tādiem pašiem nosacījumiem, kā gaisa kuģa ekspluatanta apliecība. Administratīvajā aktā par gaisa kuģa ekspluatanta apliecības apturēšanu/ anulēšanu, tiek iekļauts punkts par lidojumderīguma uzturēšanas vadības organizācijas apstiprinājumu. Administratīvo aktu sagatavo gaisa kuģu ekspluatācijas daļa sadarbībā ar Juridisko, administratīvo un saimniecības daļu. Administratīvo aktu paraksta CAA direktors.
8. Veicot darbības, kas saistītas ar izsniegtā apstiprinājuma darbības atcelšanu, apturēšanu vai ierobežošanu, ņemot vērā, ka apstiprinājums izsniegts atbilstoši ES normatīvajiem aktiem un tam ir vienāds spēks visās ES dalībvalstīs, ir jāizvērtē šī lēmuma potenciālā ietekme uzcitu dalībvalstu gaisa kuģiem, organizācijām vai personām. Ja organizācijas sertifikāts tiek apturēts, atcelts vai ierobežots pēc organizācijas brīvprātīga lūguma, šis izvērtējums netiek veikts.
9. Sastādot administratīvo aktu par apstiprinājuma darbības atcelšanu, apturēšanu vai ierobežošanu, ir jānorāda šī izvērtējuma rezultāts
10. Ja izvērtējuma rezultātā ir konstatēts, ka šis lēmums potenciāli var radīt ietekmi dažās vai visās dalībvalstīs, tad nepieciešams rīkoties atbilstoši šīs rokasgrāmatas 1.8. sadaļā noteiktajām procedūrām.

**5A.2.12.1. Darbības potenciāla lidojumu drošības apdraudējumu gadījumos**

1. Ja jebkādā veidā ir saņemta informācija par iespējamiem (potenciāliem) apdraudējumiem lidojumu drošībai, kas saistīti ar organizācijas lidojumderīguma uzturēšanu, tad šī informācija jādara zināma Lidotspējas daļas vadītājam, kurš nekavējoties informē gaisa kuģu tehniskās apkopes uzraudzības nodaļas vadītāju. Viņš savukārt nekavējoties nozīmē inspektoru, kuram jāpārbauda šīs informācijas pamatotība. (Parast par organizāciju atbildīgais inspektors.)
2. Lai izvērtētu informācijas pamatotību, atbildīgajam inspektoram nekavējoties jāveic ārpuskārtas audits (inspekcija) organizācijā, atbilstoši šīs rokasgrāmatas audita procedūrām. Audita plānā tiek ietverti tie punkti, kuri varētu tikt neievēroti atbilstoši pieejamajai informācijai. Audits tiek veikts, izmantojot EMPIC sistēmu.
3. Ja audita (inspekcijas) gaitā tiek konstatēts, ka šī informācija ir pamatota, tad tiek noforēta 1. līmeņa neatbilstība, un, jāpieņem mēri izdotā apstiprinājuma darbības apturēšanai.
4. Ja kādu apsvērumu dēl (finansiālie, biznesa darbības maiņ u.c.) organizācija brīvprātīgi izvēlas neturpināt savu darbību un pati atsauc savu apstiprinājumu, tad atbildīgais inspektors sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu. Šo administratīvo aktu paraksta CAA direktors.

**5A.2.12.2. Darbības neatbilstību atklāšanas gadījumos**

1. Ja inspekcijas vai audita laikā tiek atklāta 1.līmeņa neatbilstība, tad inspektors sastāda inspekcijas ziņojumu un neatbilstības ziņojumu, kuros norāda, kas tieši ir pārkāpts un kādas regulas attiecīgās normas ir pārkāptas. Atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības apturēšanu (pilnībā vai dalēji), kurā tiek noteikts saprātīgs termiņš kurā organizācijai ir jānovērš 1.līmeņa neatbilstība. Šo administratīvo aktu paraksta CAA direktors.
2. Ja organizācija CAA administratīvajā aktā aktā par lidojumderīguma uzturēšanas vadības organizācijas apstiprinājuma apliecības apturēšanu noteiktā termiņā nav novērsusi 1.līmeņa neatbilstību, tad atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu (pilnībā vai dalēji). Šo administratīvo aktu paraksta CAA direktors.
3. Ja organizācija atbildīgā inspektora vēstulē noteiktā termiņā nav novērsusi 2.līmeņa neatbilstību (ņemot vērā iespēju par papildus laika piešķiršanu), tad atbildīgais inspektors par to informē CAA Lidotspējas daļas Gaisa kuģu tehniskās apkopes uzraudzības nodaļas vadītāju un Lidotspējas daļas vadītāju, un sadarbībā ar Juridiskās, administratīvās un personāla daļas Normatīvo aktu nodaļu sastāda administratīvo aktu par lidojumderīguma uzturēšanas vadības organizācijas apstiprinājuma apliecības anulēšanu (pilnībā vai dalēji). Šo administratīvo aktu paraksta CAA direktors.